**Mă scufund în golul din pahar**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă rod carii lemnului roşu în simţuri

până-n sinapsele nervilor la fantă,

nu-i mai suport şi ţip de frustrare

pentru a mă elibera din chingi nesimţite.

Mă scufund în golul din pahar

ce nu-şi mai doreşte apă plată,

mai degrabă vom sorbi cristalinul

din pălinca cu mărgele de argint.

Aş încerca să cuprind arderea

în palmele tale cu miros de iarbă

dar nu am nevoie decât de un gest,

poezia ta să-mi ţese sub piele

pânza de paianjen a mângâierilor

scrise pe marginea cuvintelor

în care ne contopim

noi şi respiraţiile noaste tăioase

ascultându-ne inimile cum curg ca nisipul

şi le iubim, ne lasă să construim castele.

La sfârşit ochi în ochi vom înţelege,

tot ce ne consumă trebuie depăşit,

unghi în unghi să descoperim filonul

până la cea dintâi celulă şi s-o iubim

mai mult decât pe noi înşine purtătorii

unui ideal nemărginit.